পুজোয় আসছে ‘রক্তবীজ ২’, নুসরতের আইটেম গান ‘অর্ডার ছাড়া বর্ডার ক্রস’ ছুঁল নতুন মাইলফলক

কলকাতা: আসছে পুজোয় দর্শক মহলে উত্তেজনার পারদ চড়াচ্ছে পরিচালক জুটি শিবপ্রসাদ মুখোপাধ্যায় ও নন্দিতা রায়(Siboprasad Mukhopadhya and Nandita Roy) পরিচালিত ছবি ‘রক্তবীজ ২'(Raktabeej 2)। রথের দিন থেকে ছবির বিভিন্ন চরিত্রের লুক সামনে আসার পর থেকেই দর্শকের আগ্রহ আরও বেড়েছে। সম্প্রতি মুক্তি পেয়েছে ছবির আইটেম গান ‘অর্ডার ছাড়া বর্ডার ক্রস'(Order Chhara Borde Cross), যেখানে নজর কেড়েছেন অভিনেত্রী নুসরত জাহান( Nussrat Jahan)। তার নাচ, এক্সপ্রেশন, এবং মন মাতানো পারফরম্যান্সের( Electrifying dance number) সুবাদে এই গান ইতিমধ্যেই দর্শকের মনে ঝড় তুলেছে।

আরও পড়ুন:‘টালিউড কুইন’ এর কবিতার বই এবার ফরাসি ভাষায়!
:

মুক্তির এক সপ্তাহের মধ্যেই এই আইটেম গানটি নতুন মাইলফলক স্পর্শ করেছে। শুধুমাত্র সামাজিক মাধ্যমেই গানটির ভিউ ছাড়িয়ে গেছে সাড়ে তিন লাখের বেশি, যা বাংলা ছবির আইটেম গানের জন্য এক অসাধারণ সাফল্য। ছবির পরিচালক জুটি যে প্রচারের ক্ষেত্রে কোনো ত্রুটি রাখতে চান না, এই সাফল্য তারই প্রমাণ।

বিনোদনের মোড়কে সতর্ক বার্তা

‘রক্তবীজ ২’ ছবির এই গানটি কেবল বিনোদনের উপকরণ নয়, এর মধ্যে লুকিয়ে আছে গভীর বার্তা। গানটির প্রতিটি ছত্রে ভারত ও বাংলাদেশের মধ্যেকার সাম্প্রদায়িক সম্প্রীতি এবং অবৈধ অনুপ্রবেশের মতো স্পর্শকাতর বিষয়গুলি তুলে ধরা হয়েছে। বর্তমানে এই বিষয়গুলি অত্যন্ত প্রাসঙ্গিক।

নুসরতের অসাধারণ শরীরী হিল্লোলের আড়ালে এই গানে লুকিয়ে রয়েছে জঙ্গি কার্যকলাপ এবং অনুপ্রবেশকারীদের ধরপাকড়ের মতো বিষয়। এই গানটি যে দর্শকদের মধ্যে শুধু বিনোদনই নয়, বরং সীমান্ত সমস্যার মতো গুরুত্বপূর্ণ বিষয় নিয়ে সচেতনতাও তৈরি করবে, তা বলাই বাহুল্য। যখন সীমান্তে অনুপ্রবেশকারীদের সংখ্যা উদ্বেগ বাড়াচ্ছে, তখন এই ধরনের একটি ছবি দুই দেশের সম্পর্কের গল্প বলবে, যা নিঃসন্দেহে বর্তমান পরিস্থিতিতে এক নতুন মাত্রা যোগ করবে।

দেখুন অন্য খবর